Budapest Főváros VIII. kerület Helyi Választási Bizottság a 160/2014. (IX.08.) sz. határozatával 3 igen 0 nem szavazattal a következő határozatot hozta:

**Budapest Főváros VIII. kerület Helyi Választási Bizottság a 2014. évi helyi önkormányzati képviselők és polgármesterek általános választáson az Együtt – A Korszakváltók Pártja és a Párbeszéd Magyarországért Párt jelölő szervezetek Budapest Főváros VIII. kerületben állított közös kompenzációs listáját 11 fő jelölttel nyilvántartásba veszi, a kompenzációs listán szereplő jelölteket és sorrendjüket az alábbiak szerint állapítja meg.**

**1. dr. Erőss Gábor János**

**2. Borsos Gábor**

**3. Vér Ádám**

**4. Tatár Enikő**

**5. Kádár Gábor**

**6. Árva Péter**

**7. Tóthné Kovács Orsolya**

**8. Erdélyi Gábor Zoltán**

**9. Pásti Anett**

**10. Magyar Nóra**

**11. Pinczés Bálint**

A választási bizottság elsőfokú határozata ellen a központi névjegyzékben szereplő választópolgár, jelölt, jelölő szervezet, továbbá az ügyben érintett természetes és jogi személy, jogi személyiség nélküli szervezet a Fővárosi Választási Bizottságnak címzett fellebbezést nyújthat be a határozat ellen, jogszabálysértésre hivatkozással, illetve a mérlegelési jogkörben hozott határozattal szemben a meghozataltól számított három napon belül személyesen, levélben, telefaxon vagy elektronikus levélben a Budapest VIII. kerület Helyi Választási Bizottságnál (1082 Budapest VIII. kerület, Baross u. 63-67., fax: 459-2215, email: valasztas@jozsefvaros.hu) úgy, hogy az legkésőbb 2014. szeptember 11. napján (csütörtök) 16.00 óráig megérkezzen. A fellebbezésnek tartalmaznia kell a kérelem Ve. 223. § (3) bekezdése szerinti alapját, a benyújtójának nevét, lakcímét (székhelyét) és – ha a lakcímétől (székhelyétől) eltér – postai értesítési címét, a kérelem benyújtójának személyi azonosítóját, illetve ha a külföldön élő, magyarországi lakcímmel nem rendelkező választópolgár nem rendelkezik személyi azonosítóval, a magyar állampolgárságát igazoló okiratának típusát és számát, vagy jelölő szervezet vagy más szervezet esetében a bírósági nyilvántartásba-vételi számát. A fellebbezés tartalmazhatja benyújtójának telefaxszámát vagy elektronikus levélcímét, illetve kézbesítési megbízottjának nevét és telefaxszámát vagy elektronikus levélcímét. A fellebbezésben új tények és bizonyítékok is felhozhatók.

I n d o k o l á s

I.

Az Együtt – A Korszakváltók Pártja és a Párbeszéd Magyarországért Párt jelölő szervezetek képviseletében Borsos Gábor (lakcím ………………………………..) bejelentette a jelölő szervezetek közös Budapest VIII. kerületi kompenzációs listáját, melyet Budapest Főváros VIII. kerület Helyi Választási Iroda tagja 2014. szeptember 08. napján átvett.

II.

Budapest Főváros VIII. kerület Helyi Választási Bizottság (a továbbiakban: HVB) Az Együtt – A Korszakváltók Pártja és a Párbeszéd Magyarországért Párt jelölő szervezetek 12 egyéni választókerületi jelöltjét a 2014. évi helyi önkormányzati képviselők és polgármesterek általános választáson a 45-48/2014. (IX.05.) és 78-84/2014. (IX.08.) és 89/2014. (IX.08.) sz. határozataiban nyilvántartásba vette.

A választási eljárásról szóló 2013. évi XXXVI. törvény (a továbbiakban Ve.) 129. § (1) bekezdése szerint a lista bejelentésének tartalmaznia kell a listán állított valamennyi jelölt nevét, személyi azonosítóját, lakcímét, valamint nyilatkozatát arról, hogy

*a)* a jelölést elfogadja,

*b)* nincs olyan tisztsége, amely összeférhetetlen a képviselői megbízatással, illetve megválasztása esetén arról lemond.

(2) A listán legfeljebb háromszor annyi jelölt állítható, mint a listán megszerezhető mandátumok száma. A listán szereplő jelöltek sorrendjét a jelölő szervezet határozza meg.

A Ve. 307/I. §-a szerint:

(1) A kompenzációs listát legkésőbb a szavazást megelőző harmincharmadik napon kell bejelenteni.

(2) A kompenzációs listát a helyi választási bizottság veszi nyilvántartásba.

(3) A listán állított jelölt bejelentésének tartalmaznia kell a 120. § (3) bekezdése szerinti adatokat és nyilatkozatokat.

A Ve. 307/J. § (1) bekezdése szerint a kompenzációs lista állításánál a jelölő szervezet - a lista nyilvántartásba vételéig bejelentett - egyéni választókerületi jelöltjeinek számát kell figyelembe venni, kivéve azt a jelöltet, akinek nyilvántartásba vételét a helyi választási bizottság elutasította.

A helyi önkormányzati képviselők és polgármesterek választásáról szóló 2010. évi L. törvény (a továbbiakban: Övjt.) 5. § (1) bekezdése alapján a fővárosi kerületben a képviselők vegyes választási rendszerben - egyéni választókerületben és kompenzációs listán - jutnak mandátumhoz, a (2) bekezdés c) pontja alapján Budapest Főváros VIII. kerület Helyi Választási Iroda vezetőjének 01-15/2014. sz. határozatában foglaltak alapján a 2014. évi helyi önkormányzati képviselők és polgármesterek választása során Budapest Főváros VIII. kerületben a képviselő-testület megválasztandó tagjainak száma 17 fő, melyből 12 fő egyéni választókerületben, 5 fő kompenzációs listán szerezhet mandátumot.

Az Övjt. 10. § (1) bekezdése alapján Budapest Főváros VIII. kerületében kompenzációs listát az a jelölő szervezet állíthat, amely a település egyéni választókerületeinek több mint felében jelöltet állított, a 11. §(1) bekezdése szerint azok a jelölő szervezetek, amelyek az egyéni választókerületek több mint felében közös egyéni jelöltet állítottak, közös kompenzációs listát állíthatnak.

A HVB ellenőrizte a lista bejelentés formai és tartalmi elemeit és megállapította, hogy a bejelentőlap hiánytalanul kitöltésre került a 4/2014. (VII.24.) IM rendeletben és a választási eljárásról szóló törvényben foglaltaknak megfelelően, a bejelentőlapon szereplő adatok a fent hivatkozott jogszabályi rendelkezéseknek megfelelnek.

A kompenzációs listán szereplő jelöltek közül az:

01. sz. dr. Erőss Gábor János jelölt nyilatkozott arról, hogy a szavazólap az utónevei közül csak az Gábor utónevet tartalmazza,

mely a választási informatikai rendszerben rögzítésre került. A HVB az utónév megjelölésére vonatkozó nyilatkozatot a szavazólap adattartalmának jóváhagyása során figyelembe veszi.

A fentiek alapján a HVB megállapította, hogy a bejelentés a törvényes feltételeknek megfelel, ezért a kompenzációs lista nyilvántartásba vétele a mai napon megtörtént.

A HVB hatásköre és határozata a választási eljárásról szóló 2013. évi XXXVI. törvény (a továbbiakban: Ve.) 10. §-ában, 14. § (2) bekezdés d) pontjában, 44. § (1) bekezdésében, 45. § (1) és (2) bekezdésében, 46. §-ában, 129. (1)-(2) bekezdésében, 132. §-ában, a 304. § c) pontjában, 307/I §-ában, 307/J (1) bekezdésében, a helyi önkormányzati képviselők és polgármesterek választásáról szóló 2010. évi L. törvény 5. § (1)-(2) bekezdés c) pontjában, 10. § (1) bekezdésében, 11. § (1) bekezdésében, a helyi önkormányzati képviselők és polgármesterek választásán, valamint a nemzetiségi önkormányzati képviselők választásán a választási irodák hatáskörébe tartozó feladatok végrehajtásának részletes szabályairól és a választási eljárásban használandó nyomtatványokról szóló 4/2014. (VII. 24.) IM rendelet 19. és 22. mellékletében, a HVB fent hivatkozott határozataiban, Budapest Főváros VIII. kerület Helyi Választási Iroda vezetőjének 01-15/2014. sz. határozatában foglaltakon, a jogorvoslati lehetőségről szóló tájékoztatás pedig a Ve. 10. § (3) bekezdés, 221. §, a 223.-225. §-okon alapul.

Kisebbségi vélemény: -

Dr. Galambos Károly

a Helyi Választási Bizottság

elnöke